**גארי ארל ג'ונסון** (באנגלית: **Gary Earl Johnson**; נולד ב-1 בינואר 1953) הוא איש עסקים ופוליטיקאי אמריקאי. כיהן כמושל ניו מקסיקו מטעם המפלגה הרפובליקנית בשנים 1995–2003, אך עזב את המפלגה ב-2011 והצטרף למפלגה הליברטריאנית. היה מועמד המפלגה בבחירות לנשיאות 2012, והיה מועמדה גם בבחירות לנשיאות 2016, כשעמיתו למרוץ הוא מושל מסצ'וסטס לשעבר ביל ולד, רפובליקני לשעבר גם כן.

ביוגרפיה
--------

ג'ונסון נולד בעיירה מינוט שבדקוטה הצפונית לאם שעבדה בלשכה לענייני אינדיאנים, אגף של מחלקת הפנים של ארצות הברית, ולאב שהיה מורה בבתי ספר ציבוריים. מוצא אביו היה חצי דני וחצי נורווגי, ואמו הייתה ממוצא אוקראיני. הוא גדל באלבקרקי וסיים שם תיכון ב-1971. ב-1975 סיים תואר ראשון במדע המדינה באוניברסיטת ניו מקסיקו.

בעת לימודיו בקולג' עבד לפרנסתו כשיפוצניק מדלת לדלת. הצלחתו במקצוע עודדה אותו להקים עסק עצמאי. ב-1976 הקים את החברה "Big J. Enterprises". בתחילת דרכה היה לחברה רק עובד אחד, אך היא גדלה והפכה לאחת מחברות הבנייה הגדולות והמצליחות בניו מקסיקו, עם כ-1,000 עובדים ושווי של מיליוני דולרים. ג'ונסון מכר את החברה ב-1999.

בשנת 1994 התמודד למשרת מושל ניו מקסיקו כרפובליקני עם מצע של שמרנות פיסקלית, הפחתת מיסים והקטנת הפשיעה. הוא הביס את המושל הדמוקרטי המכהן ברוס קינג עם רוב של 49.81% מול 39.92% ליריבו. הוא נבחר לכהונה שנייה ב-1998 ברוב של 54.53%. בעת כהונתו קבע שיא לאומי בהטלת וטו כמושל על חוקים והקצבות שעברו בבית המחוקקים. הוא קרא ללגליזציה של מריחואנה ולהפסקת "המלחמה בסמים".

בבחירות לנשיאות ב-2012 כמועמד למפלגה הליברטריאנית קיבל כ-0.99% מהקולות ולא זכה באלקטורים ממדינה כלשהי. כמועמד המפלגה הליברטריאנית מחזיק ג'ונסון בעמדות של שמרנות פיסקלית וכן עמדות ליברליות מהבחינה החברתית, ותמך בהפחתת מעורבותה הצבאית של ארצות הברית בעולם.

בבחירות לנשיאות ב-2016 התמודד שוב כמועמד המפלגה הליברטריאנית. מיט רומני תמך בהכללתו בעימותים במרוץ לנשיאות בארצות הברית, 2016 (אנ'), אך ג'ונסון לא חצה את רף 10 אחוזי התמיכה בסקרים לאומיים שנדרשו על מנת שייכלל בעימותים אלה. בבחירות שנערכו ב-8 בנובמבר 2016 הגיע למקום השלישי לאחר טראמפ וקלינטון עם כ-4.4 מיליון קולות (3.29%) אך לא זכה באף אלקטור.

ג'ונסון היה נשוי בשנים 1977–2005 לדי סימס, אותה הכיר בלימודיו האקדמיים, ולזוג נולדו שני ילדים. ב-2009 התארס לקייט פרוסאק. הוא מתגורר בעיירה טאוס שבניו מקסיקו.

קישורים חיצוניים
----------------

ויקישיתוף מדיה וקבצים בנושא **גארי ג'ונסון** בוויקישיתוף
* אתר האינטרנט הרשמי של גארי ג'ונסון
* גארי ג'ונסון, ברשת החברתית פייסבוק

* גארי ג'ונסון, ברשת החברתית טוויטר

* גארי ג'ונסון, ברשת החברתית LinkedIn
* גארי ג'ונסון, באתר אנציקלופדיה בריטניקה (באנגלית)
* אתר למנויים בלבד נבחר מועמד ראשון לנשיאות ארה"ב: גרי ג'ונסון יוביל את המפלגה הליברטריאנית, באתר הארץ, 30 במאי 2016
* עמרי נחמיאס‏, המועמד שתומך בבדלנות, שאכטות וחופש הפרט יכריע את הבחירות בארצות הברית?, באתר וואלה!‏, 11 באוגוסט 2016

הערות שוליים
------------

1. ↑  ‏ Gary Johnson asks: 'What is Aleppo?' באתר חדשות NBC

| מושלי ניו מקסיקו |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
| ניו מקסיקו תחת שלטון צבאי אמריקאי (1846–1851) | **צבאיים:** סטיבן קירני • סטרלינג פרייס • ג'ון וושינגטון • ג'ון מונרו**אזרחיים:** צ'ארלס בנט • דונאקיאנו ויגיל • הנרי קונלי |
| טריטוריית ניו מקסיקו (1851–1912) | ג'יימס קלהון • ויליאם קאר ליין • דייוויד מריוות'ר • אברהם רנצ'ר • הנרי קונלי • רוברט בינגטון מיטשל • ויליאם פייל • מארש גידינגס • סמואל ביץ' אקסטל • לואיס וולאס • ליונל אלן שלדון • אדמונד רוס • לברון ברדפורד פרינס • ויליאם טיילור ת'ורנטון • מיגל אנטוניו אוטרו • הרברט ג'יימס הגרמן • ג'ורג' קארי • ויליאם מילס |
| 1912–הווה | ויליאם מקדונלד • אזקיאל קבזה דה בקה • וושינגטון אלסוורת' לינדזי • אוקטביאנו אמברוסיו לראזולו • מריט מקם • ג'יימס הינקל • ארתור האנט • ריצ'רד דילון • ארתור זליגמן • אנדרו הוקנהול • קלייד טינגלי • ג'ון מילס • ג'ון דמפסי • תומאס מאברי • אדווין מקם • ג'ון סימס • אדווין מקם • ג'ון בורוז • אדווין מקם • טום בולאק • ג'ק קמפבל • דייוויד קרגו • ברוס קינג • ג'רי אפודקה • ברוס קינג • טוני אנאיה • גארי קרות'רס • ברוס קינג • גארי ג'ונסון • ביל ריצ'רדסון • סוזאנה מרטינס • מישל לוהאן גרישם |

 |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1199593699
* LCCN: no95004463
* NLP: A34258401
* VIAF: 63588414
* WorldCat: lccn-no95004463

 |